கேள்வி: சத்யவதி ரத்தோடு - சொந்த வாழ்க்கை குறித்து விரிவாக சொல்லுங்கள்.
பதில்: சத்தியவதி, 1969 அக்டோபர் 31ஆம் தேதி தெலங்கானாவின் இன்றைய மகபூபாபாத் மாவட்டம் மாவட்டத்தின் குரவி மண்டலத்திலுள்ள பெத்த தண்டா என்ற குக்கிராமத்தில் (பிரிக்கப்படாத ஆந்திரப் பிரதேசம்) இலிங்கிய நாயக் - தாஸ்மி பாய் ஆகியோருக்கு ஐந்து உடன்பிறப்புகளில் இளையவராக பிறந்தார். எட்டாம் வகுப்புக்குப் பிறகு, இவர் பள்ளியை விட்டு வெளியேறி கோவிந்த் ரத்தோட் என்பவரை மணந்தார். ஜூலை 2009 இல் சாலை விபத்து இவரின் கணவர் இறந்தார். இவருக்கு இரண்டு மகன்கள் உள்ளனர். பின்னர் ஒரு திறந்தநிலை பல்கலைக்கழகத்தில் பட்டம் பெற்றார்.
கேள்வி: சத்யவதி ரத்தோடு - தொழில் என்பது என்ன?
பதில்: இவர், 1989 இல் தனது அரசியல் வாழ்க்கையைத் தொடங்கினார். இவர் தெலுங்கு தேசம் கட்சியில் சேர்ந்து, அதே ஆண்டு தொர்னாங்கல் சட்டமன்ற தொகுதியிலிருந்து போட்டியிட்டார். ஆனால் இந்திய தேசிய காங்கிரசு வேட்பாளர் ரெட்டிய நாயக்கிடம் தோற்றார். 1995இல், இவர் குந்திரதிமடுகு ஊராட்சித் தலைவராகத் தேர்ந்தெடுக்கப்பட்டார். பின்னர் 2006 இல், நரசிம்முலபேட்டையின் மாவட்டத் தலைவரானார். ஆந்திரப் பிரதேச சட்டமன்றத் தேர்தல், 2009, இவர், தொர்னாங்கல் தொகுதியில் இருந்து சட்ட மன்ற உறுப்பினர் (இந்தியா) தேர்ந்தெடுக்கப்பட்டார். மார்ச் 2014 இல், இவர் தெலுங்கு தேசம் கட்சியை விட்டு வெளியேறி தெலுங்கானா இராட்டிர சமிதி கட்சியில் சேர்ந்தார். 2014ஆம் ஆண்டில் அதே தொகுதியில் மீண்டும் போட்டியிட்டார். ஆனால் காங்கிரசின் ரெட்டிய நாயக்கிடம் மீண்டும் தோற்றார். 2018 சட்டமன்றத் தேர்தலில் இவர் போட்டியிடவில்லை. மார்ச் 2019 இல், இவர் தெலங்காணா சட்ட மேலவை உறுப்பினராகத் தேர்ந்தெடுக்கப்பட்டார். க. சந்திரசேகர் ராவ் இரண்டாவது அமைச்சரவையில் பட்டியல் சாதியினரும் பட்டியல் பழங்குடியினரும் நலத்துறை, பெண்கள் மற்றும் குழந்தைகள் நல அமைச்சராக 2019 செப்டம்பரில் பதவியேற்றார். தெலங்காணாவில் அமைச்சராக பணியாற்றிய ஒரு பழங்குடியினத்தைச் சேர்ந்த முதல் பெண் என்ற பெருமையையும் பெற்றார்.